CELEX: 32011R0531
Language: mt
Date: 2011-05-31 00:00:00
Title: Regolament ta’ Implimentazzjoni tal-Kummissjoni (UE) Nru 531/2011 tal- 31 ta’ Mejju 2011 li jemenda Regolament (KE) Nru 1480/2004 li jistipula regoli speċifiċi dwar oġġetti li jaslu miż-żoni li mhumiex taħt il-kontroll effettiv tal-Gvern ta’ Ċipru fiż-żoni fejn il-Gvern jeżerċita kontroll effettiv

1.6.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 146/4
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 531/2011
      tal-31 ta’ Mejju 2011
      li jemenda Regolament (KE) Nru 1480/2004 li jistipula regoli speċifiċi dwar oġġetti li jaslu miż-żoni li mhumiex taħt il-kontroll effettiv tal-Gvern ta’ Ċipru fiż-żoni fejn il-Gvern jeżerċita kontroll effettiv
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 866/2004 tad-29 ta’ April 2004 dwar reġim li jaqa’ taħt l-Artikolu 2 tal-Protokoll Nru 10 għall-Att ta’ Adeżjoni (1), u b’mod partikolari l-Artikolu 4(12)tiegħu,
      Wara konsultazzjoni mal-Kumitat dwar ir-Regolament fuq il-Linja (2),
      Billi:
      
                  (1)
               
               
                  Ir-Regolament tal-Kummissjoni (KE) Nru 1480/2004 (3) jipprovdi għal reġim speċjali għal ispezzjonijiet fitosanitarji dwar oġġetti li jikkonsistu fi pjanti, prodotti tal-pjanti u oġġetti oħra koperti minn Parti B tal-Anness V għad-Direttiva tal-Kunsill 2000/29/KE tat-8 ta’ Mejju 2000 dwar miżuri ta’ protezzjoni kontra l-introduzzjoni fil-Komunità ta’ organiżmi li huma ta’ ħsara għall-pjanti jew prodotti tal-pjanti u kontra t-tixrid tagħhom fi ħdan il-Komunità (4) kif ukoll rappurtar fuqhom.
               
            
                  (2)
               
               
                  Fid-dawl tal-esperjenza miksuba minn meta daħal fis-seħħ ir-Regolament (KE) Nru 1480/2004, jeħtieġ li r-relazzjonijiet ekonomiċi u kummerċjali fuq il-gżira jissaħħu.
               
            
                  (3)
               
               
                  Il-patata tikkostitwixxi l-aktar prodott uniku importanti li hu kkummerċjat min-naħa għall-oħra tal-Linja l-Ħadra.
               
            
                  (4)
               
               
                  Sabiex jiżdied il-volum fin-negozju tal-patata l-produtturi tal-patata li jinsabu fiż-żoni li ma jaqgħux taħt il-kontroll effettiv tal-Gvern tar-Repubblika ta’ Ċipru (minn issa ’l quddiem magħrufa bħala ż-Żoni) għandhom jitħallew ikabbru t-tieni ħsad tal-patata minn żerriegħa tal-patata li kienet merfugħa mir-razzett li jiġu prodotti fiż-Żoni.
               
            
                  (5)
               
               
                  Żerriegħa tal-patata merfugħa mir-razzett fiż-Żoni tiġi mkabbra direttament minn żerriegħa ċċertifikata tal-UE.
               
            
                  (6)
               
               
                  Esperjenza pożittiva, mill-2006 ’l hawn, fin-negozju tal-patata fil-Linja l-Ħadra wriet li, sakemm l-ispezzjonijiet dwar is-saħħa tal-pjanti jiġu mwettqa minn esperti indipendenti appuntati mill-Kummissjoni u jekk it-traċċabbilità tiġi żgurata, patata prodotta fiż-Żoni ma tipprovdix riskju żejjed lis-saħħa tal-pjanti meta tiġi introdotta fiż-żoni li huma taħt kontroll effettiv tal-Gvern tar-Repubblika ta’ Ċipru. Għaldaqstant, ċerti restrizzjonijiet imposti mill-Artikolu 3(1) it-tieni paragrafu tar-Regolament tal-Kummissjoni (KE) Nru 1480/2004 jistgħu jitneħħew.
               
            
                  (7)
               
               
                  Esperti fitosanitarji indipendenti appuntati mill-Kummissjoni se jkunu wżati dejjem aktar fiż-Żoni sabiex jipprovdu l-assigurazzjoni meħtieġa fir-rigward tat-traċċabbilità u tal-istatus fitosanitarju tal-uċuħ tal-patata.
               
            
                  (8)
               
               
                  Ir-Regolament (KE) Nru 1480/2004 għalhekk għandu jiġi emendat skont dan.
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 1480/2004 għandu b’dan jiġi emendat kif ġej:
      
                  1.
               
               
                  Fl-Artikolu 3(1), it-tieni subparagrafu huwa sostitwit b’dan li ġej:
                  “Fil-każ tal-patata, l-esperti għandhom jivverifikaw li l-patata fil-kunsinna ġiet imkabbra direttament minn żerriegħa tal-patata ċċertifikata f’waħda mill-Istati Membri jew minn żerriegħa tal-patata ċċertifikata minn kwalunkwe pajjiż ieħor li għalih id-dħul fl-Unjoni tal-patata li hi intiża għat-tħawwil mhux projbit skont l-Anness III tad-Direttiva 2000/29/KE, jew minn żerriegħa tal-patata merfugħa li, taħt is-superviżjoni tal-esperti msemmija aktar ’il fuq, tkabbru bħala l-ewwel żgħar taż-żerriegħa tal-patata ċċertifikata li hi msemmija f’dan il-paragrafu”.
               
            
                  2.
               
               
                  L-Anness III għandu jinbidel bit-test stabbilit fl-Anness għal dan ir-Regolament.
               
            Artikolu 2
      Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-31 ta’ Mejju 2011.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 161, 30.4.2004, p. 128.
      
         (2)  Maħluq skont l-Artikolu 4(12) tar-Regolament (KE) Nru 866/2004.
      
         (3)  ĠU L 272, 20.8.2004, p. 3.
      
         (4)  ĠU L 169, 10.7.2000, p. 1.
      
         ANNESS
         
            
               “ANNESS III
               
                  Eżemplar tar-‘Rapport ta' spezzjoni Fitosanitarja’ li għalih hemm referenza fl-Artikolu 3 (2)
               
               
                  
               Test ta 'immaġni
               
                  1. Rapport ta’ spezzjoni Fitosanitarja skont ir-Regolament tal-Kunsill (KE) Nru 866/2004
                  Numru
                  2. Isem jew isem tal-kumpanija, u indirizz sħiħ tal-ispeditur
                  3. Isem jew isem tal-kumpanija, u indirizz sħiħ tal-ispeditur
                  4. Numru tar-reġistrazzjoni tal-produttur (mal-esperti fitosanitarji) u post tal- produzzjoni
                  5. Isem u indirizz sħiħ tal-istazzjon tal-ippakkjar
                  6. Deskrizzjoni tal-kunsinna (marki li jiddistingwuha; l-isem tal-prodott; l-isem botaniku)
                  7. Kwantità dikjarata
                  8. Mezz ta’ trasport
                  9. Trattament wara l-ħsad (trattament; ingredjent attiv; Konċentrazzjoni; temperatura)
                  10. L-espert fitosanitarju li jiffirma hawn taħt in segwitu għar-Regolament tal-Kunsill (KE) Nru 866/2004, li
                  spezzjona il-prodott hawn fuq imsemmi skont il-proċeduri kif għandhom ikunu, fl-istadju tal-produzzjoni u wkoll wara l-ħsad u fl-istadju tal-preparazzjoni għall-introduzzjoni fis-suq
                  kien xhud tat-tagħbija fuq il-mezz tat-trasport u ssiġillah meta ntemmet it-tagħbija,
                  b’ daqshekk jikkonkludi li sa fejn jaf hu, u sa fejn jista’ jkun magħruf, l-oġġetti
                  huma kkunsidrati li jikkonformaw mar-regolamenti fitosanitarji kurrenti tal-UE u b’ mod partikolari
                  huma kkunsidrati ħielsa mill-organiżmi ta’ ħsara f’Anness I u, fejn japplika, Anness II tad-Direttiva 2000/29/KE, kif ġiet emendata,
                  fil-każ tal-patata, li l-patata fil-kunsinna ġiet imkabbra direttament minn żerriegħa tal-patata ċċertifikata f’waħda mill-Istati Membri jew minn żerriegħa tal-patata ċċertifikata minn kwalunkwe pajjiż ieħor li għalih id-dħul fl-Unjoni tal-patata li hi intiża għat-tħawwil mhux projbit skont l-Anness III tad-Direttiva 2000/29/KE, jew minn żerriegħa tal-patata merfugħa li, taħt is-superviżjoni tal-esperti msemmija aktar ’il fuq, tkabbru bħala l-ewwel żgħar taż-żerriegħa tal-patata ċċertifikata li hi msemmija aktar ’il fuq.
                  fil-każ ta’ frott taċ-ċitru, li l-frott instab li huwa ħieles mill-weraq u pedunkli u li għandu l-marka tal-oriġini meħtieġa.
                  Isem u firma tal-espert/i fitosanitarju/i
                  Il-post u d-data tal-ħruġ
                  (1) …
                  (2) (firma mhux obbligatorja tat-tieni espert)”